
 AVIZ

asupra proiectului de Lege privind respingerea Ordonanţei  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind 

alocaţia de stat pentru copii
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii, trimis cu adresa nr. P.L.X-746 din 18 octombrie 2006, înregistrat  sub nr. 31/1200 din 18.10. 2006.
Proiectul de lege a fost adoptat de Senat în şedinţa din 12 octombrie 2006.
Potrivit prevederilor art. 61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din           26 octombrie 2006.


Membrii comisiei au examinat proiectul de lege supus dezbaterii, expunerea de motive şi avizul Consiliului Legislativ  nr. 798 din 6.06.2006.

În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu următoarele amendamente:
	Nr.
	Text Senat
	Amendamentul propus
	Motivare

	1.
	Titlul legii:

Lege privind respingerea Ordonanţei  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii
	Titlul legii:

Lege privind aprobarea Ordonanţei  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii
	Adoptarea proiectului de lege este necesară pentru corectarea unor deficienţe în acordarea în bune condiţii a indemnizaţiei pentru creşterea copilului.

	2.
	Articol unic.-

Se respinge Ordonanţa  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii, publicată în Monitorul Oficial al României, Partea I, nr. 545 din 23 iunie 2006.
	Articol unic.-

Se aprobă Ordonanţa  de urgenţă a Guvernului nr. 44/2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii, publicată în Monitorul Oficial al României, Partea I, nr. 545 din 23 iunie 2006.
	Idem


În raport de obiectul şi conţinutul său, proiectul de lege face parte din categoria legilor organice.

